Timgelwit d yiwet gar tmiḍranin icudden ɣer uselmed n tutlayin, ama d tutlayt n tyemmat neɣ tutlayt tabeṛṛanit deg uɣerbaz, acku tesɛa azal meqqren deg tuṭfa usiweḍ n tmusniwin. Mi ara nwali inadiyen yezrin, ad d-naf timgelwit n yinelmaden tella-d d taɣawsa i waṭas n yimnadiyen i yemgaraden deg tmuɣli, yal yiwen amek i tt-iwala, yal yiwen amek i asyefka tabadut. Luɛara n tmiḍrant-agi tefka tagnit i waṭas n yimnadiyen deg uḥric-agi ad dnadin ɣef usentel-agi i yesɛan azal d ameqqran deg uselmed . Deg uḥric-agi, ad d-naf aṭas n yidlisen i yettwarun, aṭas diɣ i yettwasuqlen, gar-asen VIAU R1 , FENOUILLET F 2, ḥesben timgelwit yiwet gar ssebbat i yettaǧǧan anelmad ad d-yifrir.